

 **REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md),consiliul@telenesti.md, posta@telenesti.md

**DECIZIE nr. 2/21**

 din 07 aprilie 2017

 **„Cu privire la transmiterea unor bunuri din**

**patrimoniul fostei școli auxiliare din or. Telenești”**

Examinând demersurile Direcției Generale Educație Telenești nr. 66 din 13.02.2017 și al Şcolii Raionale de Arte Plastice „Nicolae Moisei” nr. 32 din 06.02.2017 prin care se solicită transmiterea cu titlul gratuit a unor bunuri neutilizate rămase din patrimoniul fostei școli auxiliare din or. Telenești, necesare pentru activitatea Serviciului Psihopedagogic precum şi organizarea activităților de artă decorativă, istoria artelor și sculptura, în conformitate cu prevederile art. 4 al Legii nr. 523 din 16.07.1999 cu privire la proprietatea publică a unităţilor administrativ – teritoriale, conform prevederilor pct. 9 al Hotărârii Guvernului nr. 901 din 31.12.2015 pentru aprobarea Regulamentului cu privire la modul de transmitere a bunurilor proprietate publică, având în vedere avizul pozitiv al comisiei consultative pentru economie, buget şi finanţe, în temeiul art. art. 43 alin. (1) lit. „c și d”, 46, al Legii privind administraţia publică locală nr.436-XVI din 26 decembrie 2006, Consiliul raional,

**DECIDE:**

1. Se aprobă transmiterea unor bunuri proprietate a Consiliului raional, cu titlu gratuit în folosință (comodat), Direcției Generale Educație Telenești pentru retransmitere ulterioară, după cum urmează:

a) serviciului de Asistență Psihopedagogică - o masă și două scaune.

b) şcolii raionale de Arte Plastice „Nicolae Moisei” din or. Telenești, mobilier ce constituie:

* 10 mese mari pentru 2 elevi,
* 19 mese mici pentru 1 elev,
* 14 scaune de lemn,
* 41 scaune mici de metal,
* 1 dulap din lemn cu 3 sertare

2. Primirea – predarea bunurilor sus menționate, se va efectua în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015.

3. Se împuternicește Președintele raionului cu dreptul de a delega prin dispoziţie reprezentanți, în cadrul comisiei de primire – predare a bunurilor menționate.

4. Contabilul Șef din cadrul Aparatului Președintelui raionului, d-na. Irina Mardari, în termen de până la 30 zile lucrătoare de la momentul semnării deciziei date va perfecta actele aferente transmiterii bunurilor menționate la punctul 1.

5. Controlul asupra executării urmează a fi exercitat de Preşedintele raionului.

 6. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Vladimir Stratulat**

**Secretarul Consiliului raional Sergiu Lazăr**